The Secret of Kells

The Secret of Kells er en irsk-fransk-belgisk animert fantasyfilm fra 2009 produsert av Cartoon Saloon.

Filmen ble nominert til Oscar for beste animasjonsfilm.

 Handling 
Filmens hovedperson er Brendan, en nysgjerrig og modig gutt som bor i det tett sammensveisede Abbey of Kells under omsorg av sin strenge onkel, Abbed Cellach, som er besatt av å bygge en mur rundt klosteret for å forhindre viking-angrep. Handlingen foregår i Irland i det 9. århundre. Cellach forventer at Brendan en dag skal følge i hans fotspor ved klosteret. Brendan, som nå går i lære i klosterets scriptorium, overhører de andre munkene snakke om broder Aidan, skaperen av Ionas bok, og Brendan blir nysgjerrig på denne mystiske illustratøren og boken som kan «gjøre mørke til lys», også kjent som den uferdige Kellsboken. Broder Aidan ankommer kort tid senere Kells, i følge med sin hvite katt, Pangur Bán, etter at hans eget kloster i Iona ble ødelagt i et viking-raid.

Etter å ha hørt en diskusjon mellom Cellach og Aidan, går Brendan til et scriptorium og finner boken voktet av Pangur Bán. Aidan dukker opp kort tid senere, og forteller Brendan om boken. Han viser Brendan hvor vakker kunst kan være og prøver å stimulere fantasien til Brendan. Han ser på gutten som en passende ny lærling og sender Aidan sammen med Pangur Bán inn i skogen for å skaffe ingredienser til å produsere blekk. Brendan blir angrepet av en sulten ulveflokk, men blir reddet av feen Aisling, som godtar Brendan etter at han avslører sin intensjon om å bidra til å gjøre boken ferdig. Etter et møte med Crom Cruach, en guddom for ødeleggelse som Aisling er dypt redd for, vender Brendan og Aisling tilbake til utkanten av skogen. Hun forsikrer Brendan om at han kan vende tilbake når som helst.

Ved klosteret blir Brendan irettesatt av Cellach, som forbyr ham å dra ut i skogen igjen. Brendan fortsetter å arbeide sammen med Aidan, og får vite at verket står i fare for å gå tapt på grunn av «The Eye of Colm Cille», et spesielt forstørrelsesglass som nå er i Crom Cruachs besittelse. En sjokkert Aisling ber Brendan om ikke å utfordre denne mørke guddommen og advarer om at Crom Cruach kommer til å drepe ham akkurat slik den drepte moren hennes og resten av hennes folk. Brendan erklærer at boken aldri kommer til å bli fullført uten «øyet» og overtaler Aisling til å hjelpe ham inn i Croms hule. Brendan duellerer med Crom og griper øyet, blender Crom og får guddommen til å fortære seg selv. Tilbake ved grotteinngangen oppdager Brendan at skogen er dekket av hvite blomster. Brendan vender tilbake til klosteret, og fortsetter å hjelpe Aidan i det skjulte.

Men et sendebud utenfra advarer Cellach om at en gruppe vikinger allerede er på vei. I et anfall av sinne og frustrasjon vil Cellach låse Brendan og Aidan inne i scriptoriet. I tillegg river han løs en side fra boken som Brendan hadde laget. Vikingene invaderer Kells og ødelegger treporten, til Cellachs redsel. Fremdeles innelåst i det brennende scriptoriet, rømmer Brendan og Aidan ved å anvende grønn røyk fra blekket - noe som forvirrer angriperne. Men både klosteret og landsbyen rundt står allerede i flammer. Brendan og Aidan forsøker å flykte til skogs sammen med Pangur Bán, samtidig som vikingene prøver å ødelegge kirken og angriper munkene og landsbyboerne som forsøker å gjemme seg.

 Skuespillere 
 Evan McGuire som Brendan.
 Brendan Gleeson som abbedd Cellach.
 Christen Mooney som Aisling. En magisk fe som bor i skogen.
 Mick Lally som Aidan.
 Liam Hourican som Tang. En munk ved klosteret.
 Paul Tylak som Assoua. En munk ved klosteret, som opprinnelig kom fra Afrika.

Referanser

 Eksterne lenker 



Kategori:Filmer fra 2009
Kategori:Irske dramafilmer
Kategori:Franske animerte barnefilmer
Kategori:Franske animerte eventyrfilmer
Kategori:Franske animerte fantasyfilmer
Kategori:Franske dramafilmer
Kategori:Belgiske animerte barnefilmer
Kategori:Belgiske dramafilmer
Kategori:Belgiske eventyrfilmer
Kategori:Animerte eventyrfilmer
Kategori:Animerte fantasyfilmer
Kategori:Animerte barnefilmer
Kategori:Animerte dramafilmer
Kategori:Barnefilmer
Kategori:Fantasyfilmer
Kategori:Eventyrfilmer
Kategori:Filmer lagt til Irland
Kategori:Filmer satt i middelalderen
Kategori:Filmer satt til 800-tallet
Kategori:Engelskspråklige filmer